ฮั่งเส็งปิดเช้าบวก 66.36 จุด รับภาคบริการจีนสดใส
ฮั่งเส็งปิดเช้าบวก 66.36 จุด รับภาคบริการจีนสดใส
5 ส.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 66.36 จุด หรือ 0.27% ปิดภาคเช้าที่ 24,472.48 จุดหลังมาร์กิตเผยดัชนี PMI ภาคบริการจีนเดือนก.ค.ขยายตัวสูงสุดในรอบเกือบ 1 ปี
มาร์กิตเปิดเผยว่า ดัชนีผู้จัดการฝ่ายจัดซื้อ (PMI) ภาคบริการของจีนที่จัดทำร่วมกับไคซิน ปรับตัวขึ้นสู่ระดับ 53.8 ในเดือนก.ค. ซึ่งเป็นระดับสูงสุดในรอบ 11 เดือน จากระดับ 51.8 ในเดือนมิ.ย.
ทั้งนี้ ดัชนีที่สูงกว่า 50 บ่งชี้ว่ากิจกรรมภาคบริการของจีนมีการขยายตัวจากเดือนก่อนหน้า